देश भर में मीटू को लेकर मचे घमासान के बाद केंद्र सरकार ने इन सभी मामलों को गंभीरता से लेते हुए बुधवार को ग्रुप ऑफ मिनिस्टर (जीओएम) का गठन किया है। इस जीओएम के अध्यक्ष गृहमंत्री राजनाथ सिंह हैं। ये ग्रुप कार्यस्थल पर यौन उत्पीड़न के मामलों की रोकथाम के लिए बनाये गये कानून की समीक्षा करेगा और इसकी रिपोर्ट सरकार को सौंपेगा। इस ग्रुप ऑफ मिनिस्टर में रक्षामंत्री निर्मला सीतारमण, परिवहन मंत्री नितिन गडकरी और महिला और बाल विकास मंत्री मेनका गांधी को शामिल हैं। वर्तमान नियमों को और प्रभावी बनाने के लिए क्या उचित बदलाव किए जाएं इसकी समीक्षा जीओएम करेगा ताकि कार्यस्थल पर महिलाओं के शोषण के मामले सामने न आयें और महिलाएं सुरक्षित महसूस करें।